
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 683 


19 Αυγούστου 1996 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Υπαγωγή της Κοινότητας Πέτρας της Νομαρχίας Πρέ¬ 
βεζας από τη ΔΟΥ Πρέβεζας και το Τοπικό Γραφείο 


θεσπρωτικού στη χωρική αρμοδιότητα της ΔΟΥ Φι- 

λιππιάδας . 1 

Ψήφιση ΟΕΥ του Συμβουλίου περιοχής της 1 ης Εδαφι¬ 
κής περιφέρειας Ν. Ηλείας . 2 

Σύσταση Αμιγούς Δημοτικής Επιχείρησης Πολύπλευ¬ 
ρης Ανάπτυξης Δήμου Γιαννιτσών Ν. Πέλλης - 3 


Διορθώσεις Σφαλμάτων 

Διόρθωση σφάλματος στη 2039302/6280/0022/ 
5.6.96 Κ.Υ.Α. Υπουργών Οικον/κών και Εμπορικής 
Ανάπτυξης . 4 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 1084528/868/0006Α (1) 

Υπαγωγή της Κοινότητας Πέτρας της Νομαρχίας Πρέβε¬ 
ζας από τη ΔΟΥ Πρέβεζας και το Τοπικό Γ ραφείο θε- 
σπρωτικού στη χωρική αρμοδιότητα της ΔΟΥ Φιλιππιά- 
δας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 32 του Ν. 1828/89 «Ανα¬ 
μόρφωση της φορολογίας και άλλες διατάξεις» (ΦΕΚ 
2/Α). 

2. Τις διατάξεις του άρθρου 348 του Π.Δ. 551 /88 «Ορ¬ 
γάνωση Νομαρχιών - Οργάνωση Οικονομικών Υπηρε¬ 
σιών» (ΦΕΚ 259/Α’). 

3. Το αριθμ. 913/7.6.96 έγγραφο της Δ/νσης Επιθεώ¬ 
ρησης & Συντονισμού ΔΟΥ Νομαρχίας Αρτας. 

4. Το γεγονός ότι, από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Α. Ορίζουμε όπως η Κοινότητα Πέτρας της Νομαρχίας 
Πρέβεζας αποσπασθεί από 1.1.1997 από την αρμοδιό¬ 
τητα της Δ.Ο.Υ. Πρέβεζας και του Τοπικού Γ ραφείου θε- 
σπρωτικού και υπαχθεί στη χωρική αρμοδιότητα της ΔΟΥ 
Φιλιππιάδας. 


Β. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 23 Ιουλίου 1996 

Ο ΥΠΟΥΡΓΟΣ 

ΑΛΕΗ. ΠΑΠΑΔΟΠΟΥΛΟΣ 
-♦- 

Αριθ. 12030 (2) 

Ψήφιση ΟΕΥ του Συμβουλίου περιοχής της 1 ης Εδαφικής 
περιφέρειας Ν. Ηλείας. 

Ο ΑΝΑΠΛ. ΠΕΡ/ΚΟΥ Δ/ΝΤΗ Ν.ΗΛΕΙΑΣ 

Έχοντας υπόψη: 

1. Τις διατάξεις: 

α) Του άρθρου 12 του Ν. 1188/81 και τις όμοιες του άρ¬ 
θρου 26 Ν. 1832/89 όπως τροποποιήθηκαν με τις διατά¬ 
ξεις του άρθρου 8 του Ν. 2307/95. 

β) Του άρθρου 48 του Ν. 2218/94. 

γ) Του ΠΔ. 276/1995. 

2. Την αριθ. 15/96 απόφαση του Διοικητικού Συμβου¬ 
λίου του Συμβουλίου περιοχής της 1ης εδαφικής περιφέ¬ 
ρειας περί ψηφίσεως ΟΕΥ. 

3. Τη σύμφωνη γνωμοδότηση του Υπηρεσιακού Συμ¬ 
βουλίου του άρθρου 8 του Ν. 2307/95 που διατυπώθηκε 
στο αριθ. 8/96 πρακτικό αυτού. 

4. Όλα τα στοιχεία του φακέλλου καθώς και τις ανάγκες 
σε προσωπικό του παραπάνω Συμβουλίου περιοχής, απο¬ 
φασίζουμε: 

Εγκρίνουμε την αριθ. 5/96 απόφαση του Διοικητικού 
Συμβουλίου, του Συμβουλίου περιοχής της 1 ης εδαφικής 
περιφέρειας του Νομού μας περί ψηφίσεως του Οργανι¬ 
σμού Εσωτερικής Υπη ρεσίας ορίζεται στην απόφαση αυτή 
ώστε η διόρθωση των θέσεων των υπηρεσιών του να έχει 
ως εξής: 

ΟΕΥ 1ης ΕΔΑΦΙΚΗΣ ΠΕΡΙΦΕΡΕΙΑΣ (ΖΑΧΑΡΩΣ) 
Άρθρο 1 

Η υπηρεσία του Συμβουλίου Περιοχής Επιπέδου Διεύ¬ 
θυνσης, αποτελείται από: 

α) Το τμήμα Διοικητικών - Οικονομικών Υπηρεσιών και 
παροχής Υπηρεσιών προς τους πολίτες. 

β) Το τμήμα Προγραμματισμού και Τεχνικής Υποστήρι¬ 
ξης- 

Αρθρο 2 

Βασική Διάρθρωση Υπηρεσιών: 

Α' Διεύθυνση Υπηρεσιών. 

Προϊστάμενος Υπηρεσιών Συμβουλίου Περιοχής. 

Β' Τμήμα Διοικητικών - Οικονομικών Υπηρεσιών και πα- 
ροχής Υπηρεσιών προς τους πολίτες. 

1) Προϊστάμενος τμήματος. 

2) Γραφείο Διοικητικού - Οικονομικού. 

3) Γ ραφείο Καθαριότητας. 

Γ’ Τμήμα Προγραμματισμού και Τεχνικής Υποστήρι¬ 
ξης- 

1) Προϊστάμενος τμήματος. 

2) Γ ραφείο Προγραμματισμού και Ανάπτυξης. 

3) Γ ραφείο Τεχνικής Υποστήριξης, 

4) Γραφείο προστασίας περιβάλλοντος και Δημόσιας 
Υγείας. 

Άρθρο 3 

Η Οργανική σύνθεση και η κατανομή των θέσεων του 
προσωπικού του Συμβουλίου Περιοχής είναι η πιό κάτω: 

ΜΟΝΙΜΟ ΠΡΟΣΩΠΙΚΟ 
ΚΑΤΗΓΟΡΙΑ ΠΕ (Πανεπιστημιακής Εκπ/σης) 

1) Κλάδος ΠΕΙ Διοικητικός. 

Μία θέση στους βαθμούς Δ-Α. 

2) Κλάδος ΠΕ3 Πολιτικών Μηχανικών 
Μία θέση στους βαθμούς Δ-Α. 

3) Κλάδος ΠΕ9 Γεωπόνων. 

Μία θέση στους βαθμούς Δ-Α 

4) Κλάδος ΠΕ4 Αρχιτεκτόνων μηχανικών 
Μία θέση στους βαθμούς Δ-Α 

5) Κλάδος ΠΕ7 Χημικών μηχνικών 
Μία θέση στους βαθμούς Δ-Α 

ΚΑΤΗΓΟΡΙΑ ΤΕ (Τεχνολογικής Εκπ/σης) 

1) Κλάδος ΤΕ5 Τεχνολόγων Τοπογράφων Μηχανικών 
Μία θέση στους βαθμούς Δ-Α 

2) Κλάδος ΤΕ19 Πληροφορικής 
Μία θέση στους βαθμούς Δ-Α 

3) Κλάδος ΤΕ17 Διοικητικών - Λογιστών 
Μία θέση στους βαθμούς Δ-Α 

4) Κλάδος ΤΕ11 Εποπτών Δημόσιας Υγείας 
Μία θέση στους βαθμούς Δ-Α 

5) Κλάδος ΤΕ4 Τεχνολόγων μηχανολόγων μηχανικών 
Μία θέση στους βαθμούς Δ-Α 

ΚΑΤΗΓΟΡΙΑ ΔΕ (Δευτεροβάθμιας Εκπ/σης) 

1) Κλάδος ΔΕΙ Διοικητικός 
Τέσσερις θέσεις στους βαθμούς Δ-Α 

2) Κλάδος ΔΕΙ 4 Ελεγκτών εσόδων-εξόδων Ο.Τ.Α. 

Μία θέση στους βαθμούς Δ-Α 

3) Κλάδος ΔΕ24 Ηλεκτρολόγων 
Μία θέση στους βαθμδυς Δ-Α 

4) Κλάδος ΔΕ29 Οδηγών Αυτοκινήτων 
Τρεις θέσεις στους βαθμούς Δ-Α 

5) Κλάδος ΔΕ30 Τεχνίτης-Υδραυλικός 
Μία θέση στους βαθμούς Δ-Α 

6) Κλάδος ΔΕ28 Χειριστών μηχανημάτων έργων 


Μία θέση στους βαθμούς Δ-Α 

ΚΑΤΗΓΟΡΙΑ ΥΕ (Υποχρεωτικής Εκπ/σης) 

1) Κλάδος ΥΕ16 Προσωπικό Καθαριότητας 
Πέντε θέσεις στους βαθμούς Ε-Β 

2) Κλάδος ΥΕ1 Κλητήρων-θυρωρών-Γενικών καθηκό¬ 
ντων 

Μία θέση στους βαθμούς Ε-Β 

3) Μία θέση καθαρίστριας με σύμβαση Δ.Δ. αορίστου 
χρόνου μερικής απασχόλησης. 

Άρθρο 4 

Τα προσόντα διορισμού που απαιτούνται κατά κατηγο- 
ρία-κλάδο και ειδικότητα καθορίζονται σύμφωνα με τις 
διατάξεις του Ν. 1188/81, Ν. 2218/94, Ν. 2190/94, Π.Δ. 
37α/87 όπως επεκτάθηκε με το Π.Δ. 22/90. 

Άρθρο 5 

Για τον διορισμό, τα καθήκοντα, τους περιορισμούς, τον 
χρόνο εργασίας, την αστική ευθύνη, τα δικαιώματα, τις 
υπηρεσιακές μεταβολές, τις ηθικές αμοιβές, τα πειθαρ¬ 
χικά αδικήματα, τις ποινές, την λύση της υπαλληλικής σχέ¬ 
σης των από τον οργανισμό αυτό προβλεπομένων υπαλλή¬ 
λων, διέπονται από τις διατάξεις των Ν. 1188/81, Ν. 
1586/86, Ν. 2190/94. 

Άρθρο 6 

1. Οι αρμοδιότητες που καθορίζονται από του Ο.Ε.Υ. θα 
ασκούνται από την Δ/νση, τα Τμήματα και τα Γραφεία. 

2. Η κατανομή του προσωπικού στις υπηρεσίες και στη 
Δ/νση θα αποφασίζεται από τον Πρόεδρο του Σ.Π. σύμ¬ 
φωνα με τις ανάγκες και μετά από συνεργασία με τον 
Προϊστάμενο των Υπηρεσιών. 

3. Η κατανομή του προσωπικού στα Τμήματα και Γρα¬ 
φεία θα αποφασίζεται από τον Προϊστάμενο Υπηρεσιών 
σε συνεργασία με τον Πρόεδρο του Σ.Π. 

Άρθρο 7 

1 ■ Τον Προϊστάμενο Υπηρεσιών του Σ.Π., που απουσιά¬ 
ζει ή κωλύεται αναπληρώνει ένας από τους Προϊσταμέ¬ 
νους τμημάτων τον οποίο ορίζει ο Πρόεδρος του Σ.Π. 

Σε περίπτωση που δεν ορισθεί αναπληρωτής, τον Προϊ¬ 
στάμενο αναπληρώνει στα καθήκοντά του ο ανώτερος 
κατά βαθμό προϊστάμενος τμήματος και επί ομοιοβάθμων 
ο προϊστάμενος τμήματος που έχει τα περισσότερα χρόνια 
υπηρεσίας στο βαθμό με την προϋπόθεση ότι ανήκει σε 
κλάδο του οποίου οι υπάλληλοι προβλέπεται ότι μπορούν 
να προΐστανται του Σ.Π. 

2. Τον Προϊστάμενο τμήματος όταν απουσιάζει ή κωλύ¬ 
εται αναπληρώνει ο ανώτερος κατά βαθμό υπάλληλος που 
υπηρετεί στο ίδιο τμήμα και αν υπηρετούν περισσότεροι 
υπάλληλοι με τον ίδιο βαθμό, αυτός που ορίζεται από τον 
προϊστάμενο υπηρεσιών του Σ.Π. 

Άρθρο 8 

Προϊστάμενοι δ/νσης και τμημάτων κλπ. των οργανικών 
μονάδων τοποθετούνται υπάλληλοι σύμφωνα με τις διατά¬ 
ξεις του 2190/94. 

α) Η επιλογή Προϊσταμένου του Τμήματος Διοικητικών- 
Οικονομικών Υπηρεσιών, θα γίνεται από υπαλλήλους κλά- 
δου ΠΕΙ ή ΤΕ17 ή ΤΕ19. 

β) Η επιλογή Προϊσταμένου του Τμήματος Προγραμμα¬ 
τισμού και Τεχνικής Υποστήριξης, θα γίνεται από υπαλλή- 

λους κλάδου ΠΕ3 ή ΠΕ9 ή ΠΕ4 ή ΠΕ7 ή ΤΕ5 ή ΤΕ11 ή 
ΤΕ4. 

γ) Η επιλογή του προϊσταμένου Υπηρεσιών του Σ.Π. θα 
γίνεται από υπάλληλους κλάδων ΠΕΙ ή ΠΕ3 ή ΠΕ9 ή ΠΕ4 ή 
ΠΕ7. 

δ) Όσοι επιλέγονται Προϊστάμενοι Τμημάτων και ο 
Προϊστάμενος Υπηρεσιών, σύμφωνα με την εκάστοτε νό¬ 
μιμη διαδικασία τοποθετούνται με απόφαση του Προέ¬ 
δρου του Σ.Π. σε αντιστοίχου επιπέδου οργανικές μονά¬ 
δες και για χρονικό διάστημα που προβλέπουν οι εκάστοτε 
ισχύουσες διατάξεις. 

Αρθρο 9 

Οι αρμοδιότητες και τα καθήκοντα των υπηρεσιών ορί¬ 
ζονται ως εξής: 

Α. ΠΡΟΪΣΤΑΜΕΝΟΣ ΔΙΕΥΘΥΝΣΗΣ (ΥΠΗΡΕΣΙΩΝ) 

α) Προΐσταται των Υπηρεσιών του Σ.Π. και επιβλέπει γε¬ 
νικά τη συνολική πορεία των υποθέσεων του Σ.Π. 

β) Επιβλέπει, μεριμνά, συντονίζει και φροντίζει για τη 
σωστή λειτουργία των Τμημάτων. 

γ) Συνεργάζεται με τους Προϊσταμένους Τμημάτων από 
τους οποίους ενημερώνεται για την πορεία των εργασιών 
τους και δίδει κατευθύνσεις ή λύσεις για ταχύτερη υλοποί- 
ηση. 

δ) Παραλαμβάνει και χρεώνει αντίστοιχα για κάθε Τμήμα 
την αλληλογραφία που απευθύνεται προς το Σ.Π. θέτει 
υπόψη του Προέδρου του Σ.Π. τα ειδικότερης σημασίας 
έγγραφα αυτής και μετά τα διαβιβάζει στα αρμόδια Τμή¬ 
ματα, ενώ παράλληλα παρακολουθεί και ελέγχει την συνέ¬ 
πεια διεκπεραίωσης των εργασιών. 

ε) Αναθέτει σε οποιοδήποτε Τ μήμα ή Γ ραφείο, ανεξάρ¬ 
τητα από αρμοδιότητα, τυχόν έκτακτες υπηρεσίες απα¬ 
ραίτητες για την εύρυθμη λειτουργία του Σ.Π. 

στ) Ελέγχει το προσωπικό για την εκτέλεση των καθη¬ 
κόντων του, αναθέτει δε όταν υπάρχει ανάγκη, μετά από 
έγκριση του Προέδρου του Σ.Π., σ’ οποιονδήποτε απ’ αυ¬ 
τούς, κάθε έκτακτη εργασία, εφόσον εντάσσεται στο ου¬ 
σιαστικό περιεχόμενο του τμήματός του. 

ζ) Εισηγείται στον Πρόεδρο του Σ.Π. για την κατανομή 
και την τοποθέτηση κατά γραφείο του προσωπικού (προσ¬ 
λήψεις κλπ). 

η) Μεριμνά για τη μελέτη των θεμάτων, εκσυγχρονισμού 
του τρόπου και των μεθόδων εργασίας των διαφόρων υπη¬ 
ρεσιών του Σ. Π., για τη σύνταξη μελετών οικονομικής ανά¬ 
πτυξης του Σ.Π., για τη σκοπιμότητα δημιουργίας ή συμμε¬ 
τοχής σε επιχειρήσεις κλπ. 

θ) Υπογράφει αποφάσεις ύστερα από εξουσιοδότηση 
του Προέδρου και τα υπηρεσιακά έγγραφα. 

ι) Παρίσταται στις συνεδριάσεις των συλλογικών οργά¬ 
νων του Σ.Π. και αναπτύσει τις απόψεις του. 

ια) Εισηγείται τα θέματα της αρμοδιότητάς του στον 
Πρόεδρο, υπογράφοντας τις σχετικές εισηγήσεις. 

ιβ) Συντάσσει τις ετήσιες εκθέσεις αξιολόγησης για 
τους Προϊσταμένους των Τμημάτων και διατυπώνει τη 
γνώμη του σε δεύτερο βαθμό στις υπηρεσιακές εκθέσεις 
των υπολοίπων υπαλλήλων οι οποίοι συντάσονται από 
τους Προϊσταμένους των Τμημάτων. 

ιγ) Δέχεται τους αιρετούς του Σ.Π. και τους πολίτες και 
παρέχει ο’ αυτούς όσες πληροφορίες επιτρέπεται από τις 
κείμενες διατάξεις και είναι υποχρεωμένος να βρίσκεται 
στη θέση του κατά τις ώρες υποδοχής του κοινού, για την 


επίλυση των τυχόν μεταξύ αυτών και των υπηρεσιών του 
Σ.Π. διαφορών. 

Β. ΤΜΗΜΑ ΔΙΟΙΚΗΤΙΚΩΝ - ΟΙΚΟΝΟΜΙΚΩΝ 
ΥΠΗΡΕΣΙΩΝ ΚΑΙ ΠΑΡΟΧΗΣ ΥΠΗΡΕΣΙΩΝ 
ΠΡΟΣ ΤΟΥΣ ΠΟΛΙΤΕΣ 
1. Προϊστάμενο Τμήματος. 

α) Επιμελείται για την κατά το καλύτερο τρόπο κατα¬ 
νομή των εργασιών στο τμήμα. Παραλαμβάνει την αλληλο¬ 
γραφία που αφορά το τμήμα, τη χαρακτηρίζει και τη διανέ¬ 
μει προς ενέργεια στα αρμόδια Γ ραφεία. 

β) Εισηγείται στη Δ/νση Υπηρεσιών του Σ.Π. για διά¬ 
φορα αντικείμενα που κρίνει σηματνικά και γενικά συντο¬ 
νίζει την όλη εργασία του προσωπικού που υπάγεται ατο 
τμήμα αυτό. 

γ) Εκτελεί τις εντολές του Προϊσταμένου Υπηρεσιών, 
εισηγείται σ' αυτόν τις υποθέσεις της αρμοδιότητάς του, 
υποβάλλει σε σ’ αυτόν υπηρεσιακές εκθέσεις και σημειώ¬ 
ματα για την πορεία των εργασιών του τμήματος καθώς και 
των υποθέσεων που εκκρεμούν. 

δ) Συντάσσει τις εκθέσεις αξιολόγησης των υπηρετού- 
ντων υπαλλήλων τις οποίες στη συνέχεια υποβάλλει στον 
Προϊστάμενο Υπηρεσιών για περαιτέρω κρίση. 

ε) Προσυπογράφει την αλληλογραφία του τμήματός 
του, συντάσσοντας προσωπικά τα σηματνικότερα έγ¬ 
γραφα και καθίσταται υπεύθυνος για τη νομιμότητα της 
ενέργειας και την ακρίβεια των αναφερομένων σ’ αυτά 
πραγματικών περιστατικών. 

στ) Βεβαιώνει την εργασία του προσωπικού που υπηρε¬ 
τεί στο τμήμα του. 

ζ) Επιβλέπει για τη διεκπεραίωση και αρχειοθέτηση των 
εγγράφων. 

η) Εισηγείται στην Εκτελεστική Επιτροπή του Σ.Π. τα 
απαραίτητα οικονομικά στοιχεία για τη σύνταξη του σχε¬ 
δίου του προϋπολογισμού εσόδων-εξόδων του Σ.Π., επο¬ 
πτεύει και παρακολουθεί την πορεία εκτέλεσης αυτού και 
έχει την ευθύνη τηρήσεως των διατάξεων που διέπουν την 
οικονομική και λογιστική λειτουργία του Σ.Π.. Εισηγείται 
για τροποποιήσεις και αναμορφώσεις του Προϋπολογι¬ 
σμού με την εγγραφή νέων εσόδων και έκτακτων πιστώ¬ 
σεων και φροντίζει για την έκδοση των σχετικών αποφά¬ 
σεων για τη διάθεση των πιστώσεων του προϋπολογι¬ 
σμού. 

θ) Παρακολουθεί και ελέγχει την έγκαιρη βεβαίωση των 
φόρων, τελών και δικαιωμάτων και των εισπράξεων αυτών. 

ι) Παρακολουθεί την οικονομική κατάσταση του Σ.Π. και 
προτείνει μέτρα για την αύξηση των εσόδων του. 

ια) Παρακολουθεί και ελέγχει τα χρηματικά εντάλματα 
να είναι νόμιμα και σύμφωνα με τις ισχύουσες διατάξεις 
και κάθε πληρωμή δαπάνης να γίνεται στο πραγματικό δι¬ 
καιούχο ή νόμιμο πληρεξούσιο. 

ιβ) Μεριμνά για την εκτέλεση κάθε εργασίας που αφορά 
την κατ’ εφαρμογή των κείμενων διατάξεων επιβολή, κα¬ 
τάργηση, μείωση ή αύξηση των φόρων, τελών και δικαιω¬ 
μάτων του Σ.Π. 

ιγ) Δέχεται τους αιρετούς και τους πολίτες του Σ.Π. και 
παρέχει σ’ αυτούς όσες πληροφορίες επιτρέπεται από τις 
κείμενες διατάξεις και είναι υποχρεωμένος να βρίσκεται 
στη θέση του κατά τις ώρες υποδοχής του κοινού. 

2. Γ ραφείο Διοικητικού Οικονομικού 
α) Τηρεί πρωτόκολλο εισερχομένων και εξερχομένων 
εγγράφων, το οποίο διεκπεραιώνει στις αρμόδιες υπηρε¬ 
σίες. 




7246 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


β) Αναλαμβάνει τη δακτυλογράφιση και διεκπεραίωση 
της αλληλογραφίας των υπηρεσιών του Σ.Π. 

γ) Διεξάγει την προσωπική αλληλογραφία του Προέ¬ 
δρου του Σ.Π. και τηρεί το αρχείο αυτής, καθώς και τηρεί 
ημερολόγιο των προσωπικών επαφών του Προέδρου 
εντός και εκτός του Σ.Π. 

δ) Τηρεί γενικό αρχείο εγγράφων, που καταχωρούντια 
τα πρωτότυπα των εισερχομένων εγγράφων καθώς και τα 
αντίστοιχα των εξερχομένων. 
ε) Τηρεί αρχείο εξωτερικών συνεργατών, 
στ) Τηρεί το μητρώο και τον ατομικό φάκελο του προ¬ 
σωπικού του Σ.Π. με συνεχή καταγραφή των μεταβολών 
τους. 

ζ) Παρέχει κάθε φύσης γραμματειακής υποστήριξης για 
τις ανάγκες του Σ.Π. (δακτυλογράφηση, αναπαραγωγή 
κειμένων, κλπ.) 

η) Φροντίζει για τη δημοσίευση των διακηρύξεων και 
των ανακοινώσεων των Υπηρεσιών του Σ.Π. 

θ) Παραλαμβάνει τον ημερήσιο και περιοδικό τύπο, κα¬ 
θώς και όλα τα έντυπα που αποστέλλονται στο Σ.Π. και 
επιμελείται της καθημερινής αποδελτίωσής του. 

ι) Φροντίζει και παρέχει υπηρεσίες για την οργάνωση 
εκδηλώσεων πολιτιστικού χαρακτήρα (εορτές, συσκέ¬ 
ψεις, συγκεντρώσεις, ημερίδες, κλπ.) σε συνεργασία με 
τον Πρόεδρο του Σ.Π., καθορίζει και επιβλέπει την εφαρ¬ 
μογή των προγραμμάτων, ενημερώνει τον Πρόεδρο για τις 
τελετές που οργανώνουν άλλοι φορείς και για τις εν γένει 
κοινωνικές υποχρεώσεις που απορρέουν από τη θέση του. 

ια) Εκδίδει σχετικές βεβαιώσεις και πιστοποιητικά του 
προσωπικού γαι την υπηρεσιακή του κατάσταση. 

ιβ) Φροντίζει και παρακολουθεί τη μεταφορά των μαθη¬ 
τών με σχολικά λεωφορεία. 

ιγ) Παρέχει υπηρεσίες που αφορούν στην αστική και δη¬ 
μοτική κατάσταση των πολιτών. 

ιδ) Παρέχει υπηρεσίες που αφορούν στη χορήγηση 
αδειών λειτουργίας καταστημάτων κλπ. 

ιε) Εκτελεί την ταμιακή υπηρεσία του Σ.Π. καθώς και 
των ΟΤΑ μελών του, εφ’ όσον ανατεθεί στο Σ.Π. αυτή η 
αρμοδιότητα από τους ΟΤΑ μέλη. 

ιστ) Καταρτίζει σε συνεργασία με τις αρμόδιες υπηρε¬ 
σίες του Σ.Π. του προϋπολογισμού εσόδων-εξόδων και 
τον υποβάλλει έγκαιρα αρμοδίως. 

κ) Παρακολουθεί την πορεία εκτέλεσης του προϋπολο¬ 
γισμού, εισηγείται την αναμόρφωσή του, την εγγραφή 
νέων εσόδων και τη χορήγηση συμπληρωματικών πιστώ¬ 
σεων. 

κα) Συγκεντρώνει και συντάσσει στο Μηχανογραφικό 
σύστημα όλα τα στοιχεία του προϋπολογισμού. 

κβ) Παρακολουθεί την πορεία των εξόδων και ενημερώ¬ 
νει εγκαίρως τις αρμόδιες υπηρεσίες για τη σύνταξη εκθέ¬ 
σεων δαπανών, όταν οι εγκεκριμένες απορροφούνται. 

κγ) Τηρεί αρχείο ετήσιων απολογιστικών εσόδων- 
εξόδων του Σ.Π. σύμφωνα με τα απολογιστικά στοιχεία 
που συντάσσει το Ταμείο. 

κδ) Συγκεντρώνει στατιστικά στοιχεία που αναφέρονται 
γενικά στα οικονομικά ζητήματα που αφορούν στο Σ.Π. και 
είναι χρήσιμα για τις προβλέψεις του προϋπολογισμού. 

κε) Παρακολουθεί τα εγκεκριμένα δάνεια του Σ.Π. και 
τηρεί πίνακες ετησίων τοκοχρεωλυτικών δανείων για κάθε 
περίπτωση ενημερώνοντας πάντοτε το Ταμείο του Σ.Π. 
κστ) Τηρεί κτηματολόγιο όλων των κτησμάτων που ανή¬ 


κουν στην κυριότητα του Σ.Π. και μεριμνά για τη συγκέ¬ 
ντρωση των τίτλων της ακίνητης και κοινόχρησης περιου¬ 
σίας του Σ.Π. 

λ) Μεριμνά για την ολοκλήρωση κάθε εργασίας για την 
απόκτηση κληροδοσιών και δωρεών ακινήτων και τηρεί το 
σχετικό αρχείο. 

λα) Επιμελείται της ασφάλισης των κινητών και ακινή¬ 
των του Σ.Π. 

λβ) Φροντίζει για την υπογραφή των Χρηματικών Ενταλ¬ 
μάτων από τον Πρόεδρο, την καταχώρηοή τους στο μηχα¬ 
νογραφικό σύστημα και την αρχειοθέτηση των ΧΕΠ με τα 
δικαιολογητικά τους. 

λγ) Συσχετίζει κάθε δαπάνη με τυχόν προηγούμενη 
όμοια και παρακολουθεί την ύπαρξη σχετικής πίστωσης 
για τη δυνατότητα έκδοσης ΧΕΠ. 

λδ) Ασχολείται με την προμήθεια πόσης φύσης υλικού, 
εκτός του υλικού των έργων, που ε'ιναι απαραίτητο για τις 
υπηρεσίες του Σ.Π. και προσπαθεί να επιτυγχάνει τη συμ- 
φερότερη τιμή με την παρακολούθηση των τιμών της αγο¬ 
ράς, χωρίς να παραγνωρίζει την ποιότητα του προς προμή¬ 
θεια υλικού. 

λε) Μεριμνά για την έκδοση των σχετικών εντολών προ¬ 
μηθειών, τη σύνταξη των πρωτοκόλλων παραλαβής του 
πόσης φύσης υλικού των έργων και την υπογραφή τους 
από τις αντίστοιχες επιτροπές παραλαβής, τη φύλαξη του 
υλικού στην αποθήκη του Σ.Π. και την καταχώρηοή του 
στα οικεία βιβλία αποθήκης. 

λστ) Διαχειρίζεται και παρακολουθεί τη διακίνηση των 
διαφόρων ειδών και τηρεί ανάλογο βιβλίο. 

μ) Εισηγείται την εκποίηση ή την καταστροφή του άχρη¬ 
στου ή παλαιού υλικού και τη διαγραφή του από τα αντί¬ 
στοιχα βιβλία. 

μα) Μεριμνά για την έγκαιρη ανανέωση των υλικών που 
πρόκειται να εξαντληθούν. 

μβ) Διαβιβάζει στο Γενικό Χημείο του Κράτους για 
έλεγχο και αξιολόγηση τα είδη για τα οποία υπάρχουν ειδι¬ 
κοί όροι στι σχετικές συμβάσεις. 

μγ) Διεξάγει δημοπρασίες ή πρόχειρους διαγωνισμούς, 
μεριμνά για τη δημοσίευση στον ημερήσιο τύπο των όρων 
διακήρυξης με καθορισμό της ημερομηνίας διεξαγωγής 
της δημοπρασίας. 

μδ) Συντάσσει συμβάσεις με τους προμηθευτές, μερι¬ 
μνά για την κοινοποίησή τους στους αρμόδιους και παρα¬ 
κολουθεί την τήρηση των συμβάσεων για την παράδοση 
των υλικών μέσα στις οριζόμενες προθεσμίες, και την επι¬ 
βολή ποινικής ρήτρας σε περίπτωση εκπροθέσμων παρα¬ 
δόσεων όπως καθορίζεται στις συμβάσεις ή της διακηρύ¬ 
ξεις. 

με) Παραλαμβάνει τις εγγυητικές επιστολές από τους 
προμηθευτές και μεριμνά για την επανάληψη δημοπρα¬ 
σίας όταν η πρώτη αποβεί άκαρπος. 

μστ) Ελέγχει τους χρηματικούς τίτλους που διαβιβάζο¬ 
νται στο Ταμείο από τις αρμόδιες υπηρεσίες και εκδίδει τα 
αποδεικτικά παραλαβής εισπρακτέων εσόδων. 

ν) ενεργεί πριν από κάθε χρηματική κατάθεση εκ μέ¬ 
ρους των εισπρακτόρων, έλεγχο των διπλοτύπων εισπρά¬ 
ξεων, παραλαμβάνει τις εισπράξεις κλπ. 

να) Εκδίδει τα γραμμάτια εισπράξεως των διαφόρων 
εσόδων. 

νβ) Εκκαθαρίζει τις οφειλές των δημοτών και εισηγείται 
όποτε απαιτείται τη λήψη αναγκαστικών μέτρων εισπρά- 
ξεως κατά των οφειλετών. 

νγ) Επιμελείται την αναγκαστική είσπραξη των οφειλών 
και τηρεί τα από το νόμο προβλεπόμενα βιβλία καταχωρή- 
σεως κατασχέσεων κλπ. 

νδ) Μεριμνά για την απόδοση των υπέρ τρίτων κρατή¬ 
σεων και τηρεί όλα τα απαραίτητα για το σκοπό αυτό βι¬ 
βλία. 

νε) Μεριμνά και ελέγχει την είσπραξη τελών και εισφο¬ 
ρών του Σ.Π. 

νστ) Τηρεί όλα τα από το νόμο προβλεπόμενα λογιστικά 
βιβλία εσόδων κ.λ.π. 

ξ) Συντάσσει τις μισθολογικές καταστάσεις όλων των 
εργαζομένων στο Σ.Π. και φροντίζει για τη μισθοδοσία 
τους. 

ξα) Εκδίδει βεβαιώσεις αποδοχής για κάθε χρήση και 
βεβαιώσεις για την Εφορία στο τέλος κάθε χρόνου. 

ξβ) Αναλαμβάνει κάθε νέα αρμοδιότητα που του ανατί¬ 
θεται από τον Πρόεδρο του Σ.Π. ή το Προϊστάμενο Υπηρε¬ 
σιών και η οποία δεν αναφέρεται στα παραπάνω αλλά 
εντάσσεται στο ουσιαστικό περιεχόμενο του τμήματος. 

3. Γραφείο Καθαριότητας 

α) Φροντίζει για την αποκομιδή των απορριμμάτων, την 
μεταφορά και την διάθεσή τους. 

β) Φροντίζει για τον καθαρισμό κοινόχρηστων χώρων 
(ακτές, πλατείες, ρείθρα κλπ.). 

γ) Τοποθετεί κάδους για την προσωρινή αποθήκευση 
των απορριμμάτων. 

δ) Καθορίζει σε συνεργασία με τα γραφεία του τμήμα¬ 
τος Τεχνικής Υποστήριξης το πρόγραμμα αποκομιδής 
απορριμάτων από τους Ο.Τ.Α. του Σ.Π., τα δρομολόγια 
των απορριμματοφόρων κλπ. 
ε) Μεριμνά για την καθαριότητα νησίδων και ρείθρων, 
στ) Μεριμνά για τη στελέχωση όλων των μηχανημάτων 
(απορριμματοφόρο κλπ.) με το κατάλληλο προσωπικό. 

ζ) Συνεργάζεται με τα γραφεία Προστασίας περιβάλλο¬ 
ντος και Τεχνικής Υποστήριξης και προτείνει μέτρα βελτί¬ 
ωσης και σωστής λειτουργίας της καθαριότητας. 

η) Αναλαμβάνει κάθε άλλη αρμοδιότητα που του ανατί¬ 
θεται από τον Πρόεδρο του Σ.Π. ή τον Προϊστάμενο Υπη¬ 
ρεσιών και η οποία δεν αναφέρεται στα παραπάνω αλλά 
εντάσσεται στο ουσιαστικό περιεχόμενο του γραφείου. 

Γ. ΤΜΗΜΑ ΠΡΟΓΡΑΜΜΑΤΙΣΜΟΥ ΚΑΙ 
ΤΕΧΝΙΚΗΣ ΥΠΟΣΤΗΡΙΞΗΣ 

1. Προϊστάμενος Τμήματος 
α) Επιμελείται για την κατά το καλύτερο τρόπο κατα¬ 
νομή των εργασιών στο τμήμα. Παραλαμβάνει την αλληλο¬ 
γραφία που αφορά το τμήμα, τη χαρακτηρίζει και τη διανέ¬ 
μει προς ενέργεια στα αρμόδια γραφεία. 

β) Εισηγείται στη Δ/νση Υπηρεσιών του Σ.Π. για διά¬ 
φορα αντικείμενα που κρίνει σημαντικά και γενικά συντο¬ 
νίζει την όλη εργασία του προσωπικού που υπάγεται στο 
τμήμα αυτό. 

γ) Εκτελεί τις εντολές του Προϊσταμένου Υπηρεσιών και 
υποβάλλει σ’ αυτόν υπηρεσιακές εκθέσεις και σημειώ¬ 
ματα για την πορεία των εργασιών του τμήματος καθώς και 
των υποθέσεων που εκκρεμούν. 

δ) Συντάσσει τις εκθέσεις αξιολόγησης των υπηρετού- 
ντων υπαλλήλων τις οποίες στη συνέχεια υποβάλλει στον 
Προϊστάμενο Υπηρεσιών για κρίση. 

ε) Προσυπογράφει την αλληλογραφία του τμήματός 
του, συντάσσοντας προσωπικά τα σημαντικότερα έγ¬ 
γραφα και καθίσταται υπεύθυνος για τη νομιμότητα της 


ενέργειας και την ακρίβεια των αναφερομένων σ’ αυτά 
πραγματικών περιστατικών. 

στ) Βεβαιώνει την εργασία του προσωπικού που υπηρε¬ 
τεί στο τμήμα του. 

ζ) Επιβλέπει για τη διεκπεραίωση και αρχειοθέτηση των 
εγγράφων. 

η) Συγκεντώνει τις ανάγκες του Σ.Π. και τα απαιτούμενα 
στοιχεία για τη σύνταξη προγραμμάτων (Εθνικών και Κοι¬ 
νοτικών) και προγραμμάτων εκτελεστέων έργων, και προ¬ 
τείνει στο Δ.Σ. 

θ) Τηρεί τα στατιστικά και οικονομικά στοιχεία εκτέλε¬ 
σης έργων και προγραμμάτων και φροντίζει για την 
έγκαιρη εκτέλεσή τους. 

ι) Ασκεί τις κατά νόμο αρμοδιότητές του Προϊσταμένου 
της επιβλέπουσας υπηρεσίας των εκτελεστέων έργων 
(θεωρεί τις μελέτες, τους συγκριτικούς πίνακες, τελικές 
επιμετρήσεις κλπ.). 

ια) Παρακολουθεί την κανονική απορρόφιση των πιστώ¬ 
σεων του Σ.Π. 

ιβ) Δέχεται τους αιρετούς και τους πολίτες του Σ.Π. και 
παρέχει σ’ αυτούς όσες πληροφορίες επιτρέπεται από τις 
κείμενες διατάξεις, και είναι υποχρεωμένος να βρίσκεται 
στη θέση του κατά τις ώρες υποδοχής του κοινού. 

2. Γραφείο Προγραμματισμού και Ανάπτυξης 

Αρμοδιότητες του Γ ραφείου ε'ιναι: 

α) Η μελέτη, συγκέντρωση, επεξεργασία και τήρηση 
στατιστικών στοιχείων για την οικονομική, κοινωνική και 
πολιτιστική κατάσταση της Εδαφικής Περιφέρειας του 
Σ.Π. 

β) Η παρακολούθηση των προγραμμάτων που αφορούν 
στην κοινωνική και πολιτιστική ανάπτυξη και βελτίωση της 
ποιότητας ζωής. 

δ) Η κατάρτιση των μεσοχρόνιων προγραμμάτων του 
Σ.Π. 

ε) Η διατύπωση προτάσεων και η κατάρτιση προγραμμά¬ 
των για χρηματοδότησή τους από το Πρόγραμμα Δημο¬ 
σίων Επενδύσεων και άλλα Εθνικά και Κοινοτικά προγράμ¬ 
ματα. 

στ) Η κατάρτιση μεσοχρόνιων και ετήσιων τοπικών ανα¬ 
πτυξιακών προγραμμάτων. 

ζ) Η συλλογή, αξιολόγηση, ιεράρχηση και τεχνική επε¬ 
ξεργασία προτάσεων των Ο.Τ.Α. του Σ.Π. που αφορούν 
παραγωγικές επενδύσεις. 

η) Η διαχείρηση και αξιοποίηση Κοινοτικών προγραμμά¬ 
των και πρωτοβουλιών που αφορούν το Σ.Π. 

θ) Επίσης το Γ ραφείο μεριμνά για την προστασία του 
περιβάλλοντος (φυσικού και ανθρωπογενούς) καθώς και 
για την προστασία και ανάδειξη των φυσικών πόρων της 
περιοχής του Σ.Π. (βιότοποι, μνημεία κλπ.) σε συνεργασία 
και με τα Γραφεία Τεχνικής Υποστήριξης και Καθαριότη¬ 
τας. 

ι) Αναλαμβάνει κάθε νέα αρμοδιότητα που του ανατίθε¬ 
ται από τον Πρόεδρο του Σ.Π. ή τον Προϊστάμενο Υπηρε¬ 
σιών και η οποία δεν αναφέρεται στα παραπάνω αλλά 
εντάσσεται στο ουσιαστικό περιεχόμενο του τμήματος. 

3. Γ ραφείο Τεχνικής Υποστήριξης. 

α) Ασκεί την τεχνική υπηρεσία του Σ.Π. 

β) Μεριμνά για την εκτέλεση και λειτουργία διακοινοτι- 
κών και διαδημοτικών έργων τεχνικής υποδομής και κοι¬ 
νωνικού εξοπλισμού, καθώς και δημοτικών/κοινοτικών έρ¬ 
γων εφ’ όσον ανατεθούν από τους ΟΤΑ μέλη του Σ.Π. 

V) Συντάσσει συγγραφές, διακηρύξεις και προσκλήσεις 
για την εκδήλωση ενδιαφέροντος όταν πρόκειται για ανα¬ 
θέσεις μελετών, παρακολουθεί και επιβλέπει την πορεία 
εκτέλεσης των μελετών και έργων. 

δ) Συντάσσει προμελέτες, μελέτες, προκαταρκτικές 
εκθέσεις και σχεδιαγράμματα που αφορούν τεχνικά θέ¬ 
ματα και έργα του Σ.Π. 

ε) Μεριμνά για τις αναθέσεις των έργων του Σ.Π. και την 
εκτέλεσή τους. 

στ) Τηρεί αρχείο σχετικών με τη σύνταξη μελετών δια¬ 
τάξεων και το ενημερώνει συνεχώς. 

ζ) Συγκεντρώνει στατιστικό υλικό και συντάσσει στατι¬ 
στικούς πίνακες και διαγράμματα. 

η) Συντηρεί τους δημοτικούς και κοινοτικούς δρόμους 
του Σ.Π. 

θ) Μεριμνά για την υλοποίηση του πολεοδομικού σχε- 
διασμού στα πλαίσια των εγκεκριμένων Ζ.Ο.Ε. ή των Ειδι¬ 
κών Χωροταξικών Μελετών και τηρεί τα δεδομένα του 
Κτηματολογίου της περιοχής τους, όπως αυτά προκύ¬ 
πτουν από το συνολικό σχεδίασμά και την διαχείριση του 
Εθνικού Κτηματολογίου. 

ια) Μεριμνά για τη συντήρηση έργων και οχημάτων του 
Σ.Π.. 

ιβ) Μεριμνά για την απαλλοτρίωση ακινήτων, 
ιγ) Επιμελείται για τη συντήρηση του φωτισμού των 
Ο.Τ.Α. του Σ.Π. (αλλαγή λαμπτήρων, συντήρηση φωτιστι¬ 
κών σωμάτων κλπ.), καθώς και για την κανονική λειτουργία 
κάθε ηλεκτρολογικής εγκατάστασης του Σ.Π., εφόσον 
ανατεθεί αυτή η αρμοδιότητα από ΟΤΑ μέλη στο Σ.Π. 

ιδ) Επιμελείται για τη συντήρηση και επισκευή των 
υδραυλικών εγκαταστάσεων των Ο.Τ.Α. του Σ.Π. (κοινο¬ 
τικά κτίρια και εγκαταστάσεις, συντριβάνια, εγκαταστά¬ 
σεις ύδρευσης κλπ.), εφόσον ανατεθεί στο Σ.Π. από ΟΤΑ 
μέλη. 

ιε) Αναλαμβάνει κάθε νέα αρμοδιότητα που του ανατί¬ 
θεται από τον Πρόεδρο του Σ.Π. ή τον Προϊστάμενο Υπη¬ 
ρεσιών και η οποία δεν αναφέρεται στα παραπάνω αλλά 
εντάσσεται στο ουσιαστικό περιεχόμενο του τμήματος. 

4. Γραφείο Προστασίας Περιβάλλοντος και Δημόσιας 
Υγείας. 

α) Ελέγχει την κατάσταση του περιβάλλοντος της Εδα¬ 
φικής Περιφέρειας του Σ.Π. (φυσικό και ανθρωπογεννές) 
και προτείνει μέτρα προστασίας του. 

β) Ελέγχει τις πηγές ρύπανσης και μεριμνά για τον πε¬ 
ριορισμό ή την εξάλειψή τους. 

γ) Μεριμνά για την προστασία και ανάδειξη των φυσικών 
πόρων της περιοχής του Σ.Π. (βιότοποι, δάση, ακτές, μνη¬ 
μεία κλπ.) 

δ) Μεριμνά γαι την ανάπτυξη προγραμμάτων πρασί¬ 
νου. 

ε) Διοργανώνει προγράμματα ανακύκλωσης απορριμά- 
των κλπ. 

στ) Ελέγχει για την προστασία της δημόσιας υγείας και 
παρέχει άδειες καταστημάτων υγειονομικού ενδιαφέρο¬ 
ντος (εφ’ όσον ανατεθεί η αρμοδιότητα από τους Ο.Τ.Α. 
μέλη). 

ζ ) Φροντίζει για τον έλεγχο της ποιότητας του νερού 
ύδρευσης των Ο.Τ.Α. μελών και την πρόταση μέτρων για 
την προστασία του, εφ' όσον ανατεθεί στο Σ.Π. αυτή η αρ¬ 
μοδιότητα. 

η) Συνεργάζεται με το Γ ραφείο Προγραμματισμού και 
ανάπτυξης για την εκπόνηση προγραμμάτων αξιοποίησης 


των βιοτόπων της Σ.Π. (τουριστική προβολή και ανάπτυξη) 
με παράλληλη προστασία του περιβάλλοντος. 

θ) Συνεργάζεται με το Γ ραφείο Καθαριότητας και Τεχνι¬ 
κής Υποστήριξης του Σ.Π. και προτείνει μέτρα βελτίωσης 
και σωστής λειτουργίας για τη προστασία του περιβάλλο¬ 
ντος. 

ι) Αναλαμβάνει κάθε νέα αρμοδιότητα που του ανατίθε¬ 
ται από τον Πρόεδρο του Σ.Π. ή το Δ/ντή και η οποία δεν 
αναφέρεται στα παραπάνω αλλά εντάσσεται στο ουσια¬ 
στικό περιεχόμενο του τμήματος. 

Η απόφαση αυτή επήρε αριθμό 5/1996. 

ΚΑΛΥΨΗ ΔΑΠΑΝΗΣ 

Από τις διατάξεις της απόφασης αυτής προκαλείται σε 
βάρος του προϋπολογισμού του Συμβουλίου περιοχής το 
ύψος της οποίας δεν μπορεί να προσδιοριστεί. 

Η απόφασή μας αυτή να δημοσιευθεί στην Εφημερίδα 
της Κυβερνήσεως (τεύχος Β), σύμφωνα με τις διατάξεις 
του άρθρου 12 του Ν. 1188/81, όπως τροποποιήθηκαν με 
τις διατάξεις του άρθρου 26 του Ν. 1832/89. 

Πύργος, 19 Ιουλίου 1996 

Με εντολή Γ εν. Γ ραμμ. Περιφ. 

Ο Αναπλ. Περ/κού Δ/ντή 
Η. ΠΑΠΑΓΕΩΡΓΙΟΥ 

- » - 

Αριθ. 4529 (3) 

Σύσταση Αμιγούς Δημοτικής Επιχείρησης Πολύπλευρης 

Ανάπτυξης Δήμου Γιαννιτσών Ν. Πέλλας. 

Ο ΑΝΑΠΛ. ΠΕΡ/ΚΟΥ Δ/ΝΤΗ Ν. ΠΕΛΛΑΣ 
Έχοντας υπόψη: 

1. Τις διατάξεις των άρθρων 277, 278, 279, 280, 281, 
282, 283, 284, 287, 291 και 304 του Π.Δ. 410/95 
(Δ.Κ.Κ.). 

2. Το Π.Δ. 250 (ΦΕΚ 118/89 Τ.Α.) «περί μεταβιβάσεως 
αρμοδιοτήτων του Υπουργού των Εσωτερικών στους με¬ 
τακλητούς Νομάρχες και τώρα σύμφωνα με τον Ν. 
2307/95 στους Περιφερειακούς Δ/ντές. 

3. Το Ν. 2399 (ΦΕΚ 90/Τ.Α/27.5.96) όπου συμπεριλή- 
φθηκε η τροπολογία κατάργησης του θεσμού των Περιφε¬ 
ρειακών Δ/ντών. 

4. Την αριθ. 1163/17.3.1995 απόφαση του Γενικού 
Γραμματέα Περιφέρειας Κεντρικής Μακεδονίας, με την 
οποία ορίζεται ως νόμιμος αναπληρωτής του Περ/κού Δ/ 
ντή Ο Γεώργιος Κερασίδης ΠΕ/Α. 

5. Την αριθ. 146/1996 απόφαση του Κ.Σ. Αθύρων «περί 
συστάσεως Αμιγούς Δημοτικής Επιχείρησης Πολύπλευ¬ 
ρης Ανάπτυξης του Δήμου Γιαννιτσών». 

6. Τις διατάξεις του αρθ. 27 του Ν. 2081/92 (ΦΕΚ 154 
τ.δ./92) αναφορικά με τον έλεγχο δαπανών που προκα- 
λούν οι κανονιστικές πράξεις. 

7. Την με ημερομηνία Δ. Υ./8.7.96 αξιολόγηση «περί βι- 
ωσιμότήτας της παραπάνω Επιχείρησης» του αρμοδίου 
Τεχνικού, της ΤΥΔΚ, αποφασίζουμε: 

1. Συστήνουμε στον Δήμο Γ ιαννιτσών Δημοτική Επιχεί¬ 
ρηση Πολύπλευρης Ανάπτυξης (Τουριστικής - Πολιτιστι¬ 
κής Αθλητικής Κοινωνικής - Περιβαλλοντικής και Αγροτι¬ 
κής Ανάπτυξης και Ενημέρωσης) ως νομικό πρόσωπο Ιδι¬ 
ωτικού Δικαίου που διέπεται από τις διατάξεις των άρθ. 
277 έως 284 και 291 του Π.Δ. 410/95 (Δ.Κ.Κ.) 

2. Σκοπός της Επιχείρησης είναι: 

α. Η ανάπτυξη δραστηριοτήτων που στοχεύουν στην 
αξιοποίηση των τουριστικών πόρων της περιοχής και στην 
προστασία του περιβάλλοντος, 
β. Η ανάπτυξη πολιτιστικών δραστηριοτήτων, 
γ. Η ανάπτυξη και ενίσχυση των αθλητικών δραστηριο¬ 
τήτων. 

δ. Η ανάδειξη, αξιοποίηση και προστασία των μνημείων 
και της πολιτιστικής κληρονομιάς. 

ε. Η πληροφόρηση των κατοίκων σε θέματα κοινωνικά, 
πολιτισμού, περιβάλλοντος, τουρισμού και αγροτικής ανά¬ 
πτυξης. 

στ. Ο σχεδιασμάς, η μελέτη και η υλοποίηση έργων υπο¬ 
δομής που συμβάλλουν στην άσκηση δραστηριοτήτων πο¬ 
λιτιστικής, κοινωνικής, αθλητικής, τουριστικής, περιβαλ¬ 
λοντικής και αγροτικής ανάπτυξης. 

ζ. Ο σχεδιασμός, η μελέτη και η υλοποίηση έργων που 
συμβάλλουν στην προστασία και ανάδειξη του φυσικού και 
δομημένου περιβάλλοντος, 
η. Η προώθηση «τοπικών πολιτιστικών προϊόντων», 
θ. Η ορθολογική εκμετάλλευση της δημοτικής περιου¬ 
σίας. 

ι. Η αξιοποίηση Ευρωπαϊκών προγραμμάτων που έχουν 
τουριστικό ή πολιτιστικό χαρακτήρα. 

3. Η διάρκεια της επιχείρησης είναι 30 χρόνια από τη 
δημοσίευση της απόφασης αυτής στην Εφημερίδα της 
Κυβέρνησης. 

4. Έδρα της επιχείρησης ε'ιναι ο Δήμος Γιαννιτσών του 
Νομού Πέλλας. 

5. Η επιχείρηση διοικείται από ενδεκαμελές (11) Διοι¬ 
κητικό Συμβούλιο που τα μέλη του ορίζονται μαζί με τους 
αναπληρωτές τους από το Δημοτικό Συμβούλιο. 

Από τα μέλη του Διοικητικού Συμβουλίου έξι (6) είναι αι¬ 
ρετοί εκπρόσωποι του Δήμου Γιαννιτσών, τέσσερεις λαϊκά 
μέλη, κάτοικοι ή δημότες του Δήμου Γ ιαννιτσών που έχουν 
πείρα ή γνώσεις σχετικές με το αντικείμενο της επιχείρη¬ 
σης και ένας εκπρόσωπος κοινωνικού φορέα του Δήμου 
Γ ιαννιτσών. Στο Δ.Σ. προστίθεται και εκπρόσωπος των ερ¬ 
γαζομένων χωρίς αλλαγή του καταστατικού όταν η επιχεί¬ 
ρηση απασχολεί πάνω από είκοσι (20) εργαζομένους. Ο 
Πρόεδρος και ο Αντιπρόεδρος του Διοικητικού Συμβου¬ 
λίου εκλέγονται από το Δημοτικό Συμβούλιο όπως ορίζει ο 
Νόμος. 

6.0 Δήμος Γ ιαννιτσών παραχωρεί κατά χρήση στην επι¬ 
χείρηση τα έργα τουριστικής ανάπτυξης που υλοποιούνται 
στο όρος Πάϊκο, αθλητικό κέντρο του ποταμού Λουδία, το 
«Φιλίππειο», το εντευκτήριο του Πάρκου Αγ. Γεωργίου, το 
Πολύκεντρο, το Ανοιχτό θέατρο και το υπό κατασκευή 
Πνευματικό Κέντρο. 

7. Ο Δήμος Γ ιαννιτσών διαθέτει στην επιχείρηση ως αρ¬ 
χικό κεφάλαιο το ποσό των 20.000.000 δρχ. 

8. Πόροι της επιχείρησης ε'ιναι τα έσοδα της από τις 


υπηρεσίες και δραστηριότητές της, δηλ. τα έσοδα από τα 
αναψυκτήρια, τα έσοδα από το Ωδείο, το Δημοτικό Ραδιό¬ 
φωνο, τα έσοδα από την εκμετάλλευση των καταλυμάτων 
στο όρος Πάϊκο, τα έσοδα του Κώδικα Οδικής Κυκλοφο¬ 
ρίας (ΚΟΚ), της ελεγχόμενης στάθμευσης, έσοδα από την 
εμποροπανήγυρη και έσοδα της αγροτικής περιουσίας 
του Δήμου, τα οποία είναι για τον Ιο χρόνο 77.800.000 
δρχ., για τον 2ο χρόνο 87.580.000 δρχ., για τον 3ο χρόνο 
105.938.000 δρχ., για τον 4ο χρόνο 116.434.000 δρχ. και 
για τον 5ο χρόνο 128.086.000 δρχ. καθώς και πρόδοδοι 
από την περιουσίας της, τα δάνεια, οι κληρονομιές, οι ει¬ 
σφορές, οι δωρεές και λοιπές επιχορηγήσεις. 

9. Η επιχείρηση διαλύεται: 

α) Με απόφαση του Δημοτικού Συμβουλίου, με απόλυτη 
πλειοψηφία των μελών του και απόφαση του Περιφερεια¬ 
κού Διευθυντή. 

β) Όταν λήξει χωρίς να παραταθεί η διάρκεια της επιχεί¬ 
ρησης. 

γ) Σε περίπτωση πτώχευσης της επιχείρησης. 

10. Τη διάλυση της επιχείρησης ακολουθεί η εκκαθά¬ 
ριση, εκτός από περίπτωση πτώχευσης και η εκκαθάριση 
γίνεται από εκκαθαριστές που ορίζει το Δημοτικό Συμβού¬ 
λιο. Στην εκκαθάριση διεκπεραιώνονται οι εκκρεμές υπο¬ 
θέσεις, εισπράττονται οι απαιτήσεις, ρευστοποιείται η πε¬ 
ριουσία και πληρώνονται τα χρέη της επιχείρησης. Το υπό¬ 
λοιπο περιέρχεται στο Δήμο Γ ιαννιτσών. 

11. Κάλυψη δαπάνης: Με την απόφαση αυτή προκαλεί- 
ται δαπάνη σε βάρος του πρ/σμού Δήμου Γιαννιτσών 
ύψους 20.000.000 δρχ. μόνο για το τρέχον έτος, για την 
οποία έχει γραφεί πίστωση στο Κ.Α. 75/161.9/01 του πρ/ 
σμού έτους 1996. 

12. Η απόφαση αυτή να δημοσιευθεί στην εφημερίδα 
της Κυβερνήσεως. 

Έδεσσα, 15 Ιουλίου 1996 
Με εντολή Γεν. Γραμ. Περιφ. 

Ο Αναπλ. Περ/κού Δ/ντή 
Γ. ΚΕΡΑΣΙΔΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στο ΦΕΚ 464 Β'/18.6.96 στο οποίο δημοσιεύθηκε η 
2039302/6280/0022/5.6.96 Κ.Υ.Α. Υπουργών Οικ/κών 
και Εμπορικής Ναυτιλίας, που αφορά Τροποποίηση και 
συμπλήρωση απόφασης με θέμα «Σύσταση Ομάδας Εργα¬ 
σίας - Αποζημίωση μελών Ομάδας Εργασίας», γίνεται η 
εξής διόρθωση: 

Στη σελίδα 4977 στην α' στήλη στον δεύτερο στοίχο της 
παρ. 1 το εσφαλμένο «23.20.95» στο ορθό «23.10.95». 

(Από το Εθνικό Τυπογραφείο) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 · ΤΕΙ-ΕΧ 223211 ΥΡΕΤ ΟΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 


Σολωμού 51 


ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε.-Ε.Π.Ε. 

5225761 

ΘΕΣΣΑΛΟΝΙΚΗ 

(031) 

423955 

5230841 

25ης Μαρτίου 21 Τ.Κ. 541 00 

423956 

Πληροφορίες δημοσιευμάτων λοιπών ΦΕΚ 

5225713 

ΠΕΙΡΑΙΑΣ 


4136402 


5249547 

Νικήτα 6-8 Τ.Κ. 185 31 


4.171307 

Πώληση Φ.Ε.Κ. 

5239762 

ΠΑΤΡΑ 

(061) 

271249 

Φωτοαντίγραφα παλαιών Φ.Ε.Κ. 

5248141 

Κορίνθου 327 Τ.Κ. 262 23 

224581 

Βιβλιοθήκη παλαιών Φ.Ε.Κ. 

5248188 

ΙΩΑΝΝΙΝΑ 



Οδηγίες για δημοσιεύματα Α.Ε.-Ε.Π.Ε. 

5248785 

Διοικητήριο Τ.Κ. 454 44 

(0651) 

21901 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 

(0531) 

22637 

αποστολή Φ.Ε.Κ. με πληρωμή μέσω Δ.Ο.Υ. 

5248320 

Δημοκρατίας 1 Τ.Κ. 691 00 

26522 


ΤΙΜΗ ΦΥΛΛΩΝ 

Μέχρι 16 σελίδες 100 δρχ. 



ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - 

Από 16 σελίδες και άνω προσαύξηση 100 δρχ. ανά βσέλιδο ή μέρος αυτού 11 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 

2531 

ΤΑΠΕΤ 3512 

Α' (Νόμοι, Π.Δ., Συμβάσεις κτλ.) 


30.000 δρχ. 

1.500 δρχ. 

Β' (Υπουργικές αποφάσεις κτλ.) 


50.000 · 

2.500 » 


Γ (Διορισμοί, απολύσεις κτλ. Δημ. Υπαλλήλων) 


10.000 » 

500 - 


Δ’ (Απαλλοτριώσεις, πολεοδομία κτλ.) 


50.000 · 

2.500 » 


Αναπτυξιακών Πράξεων (Τ.Α.Π.Σ.) 


25.000 · 

1.250 · 


Ν.Π.Δ.Δ. (Διορισμοί κτλ. προσωπικού ΝΠΔΔ) 


10.000 · 

500 » 


Παράρτημα (Πίνακες επιτυχόντων διαγωνισμών) 


5.000 ■ 

250 · 


Δελτίο Βιομηχανικής Ιδιοκτησίας (Δ.Ε.Β.Ι.) 


10.000 · 

500 » 


Ανυχάτου Ειδικού Δικαστηρίου (Α.Ε.Δ.) 


3.000 · 

150 · 


Ανωνύμων Εταιρειών & Ε.Π.Ε. 


150.000 · 

7.500 » 


Προκηρύξεων Α.Σ.Ε.Π. 


10.000 » 

500 · 


ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 » 

6.000 · 11 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από ΟΘ.ΟΟ’ έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























